CELEX: 52018DP0470
Language: lv
Date: 2018-11-29 00:00:00
Title: Eiropas Parlamenta 2018. gada 29. novembra lēmums par priekšlikumu iecelt amatā Eiropas Centrālās bankas Uzraudzības valdes priekšsēdētāju (N8-0120/2018 – C8-0466/2018 – 2018/0905(NLE))

28.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 363/380
            
         
      P8_TA(2018)0470
      Eiropas Centrālās bankas Uzraudzības valdes priekšsēdētāja iecelšana amatā
      Eiropas Parlamenta 2018. gada 29. novembra lēmums par priekšlikumu iecelt amatā Eiropas Centrālās bankas Uzraudzības valdes priekšsēdētāju (N8-0120/2018 – C8-0466/2018 – 2018/0905(NLE))
      (Apstiprināšana)
      (2020/C 363/42)
      
         Eiropas Parlaments,
      
                  —
               
               
                  ņemot vērā Eiropas Centrālās bankas 2018. gada 7. novembra priekšlikumu attiecībā uz Eiropas Centrālās bankas Uzraudzības valdes priekšsēdētāja iecelšanu (C8-0466/2018),
               
            
                  —
               
               
                  ņemot vērā 26. panta 3. punktu Padomes 2013. gada 15. oktobra Regulā (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1),
               
            
                  —
               
               
                  ņemot vērā Iestāžu nolīgumu starp Eiropas Parlamentu un Eiropas Centrālo banku par praktisko kārtību, kā īsteno demokrātisko pārskatatbildību un pārrauga uzdevumus, kas Eiropas Centrālajai bankai uzticēti saistībā ar vienoto uzraudzības mehānismu (2),
               
            
                  —
               
               
                  ņemot vērā Reglamenta 122.a pantu,
               
            
                  —
               
               
                  ņemot vērā Ekonomikas un monetārās komitejas ziņojumu (A8-0380/2018),
               
            
                  A.
               
               
                  tā kā Padomes Regulas (ES) Nr. 1024/2013 26. panta 3. punktā noteikts, ka Eiropas Centrālā banka iesniedz Parlamentam apstiprināšanai priekšlikumu par Uzraudzības valdes priekšsēdētāja iecelšanu un ka priekšsēdētāju izraugās, pamatojoties uz atklātu atlases procedūru, no personām, kam ir atzīta reputācija un pieredze banku un finanšu jautājumos un kas nav ECB Padomes locekļi;
               
            
                  B.
               
               
                  tā kā Padomes Regulas (ES) Nr. 1024/2013 26. panta 2. punktā noteikts, ka, saskaņā ar minēto regulu ieceļot Uzraudzības valdes locekļus, ievēro dzimumu līdzsvara, pieredzes un kvalifikācijas principus;
               
            
                  C.
               
               
                  tā kā Eiropas Centrālā banka 2018. gada 7. novembra vēstulē Parlamentam iesniedza priekšlikumu par Andrea Enria iecelšanu par Uzraudzības valdes priekšsēdētāju;
               
            
                  D.
               
               
                  tā kā Parlamenta Ekonomikas un monetāro lietu komiteja pēc tam pārbaudīja ierosinātā kandidāta atbilstību, jo īpaši ņemot vērā Padomes Regulas (ES) Nr. 1024/2013 26. panta 2. un 3. punktā noteiktās prasības; tā kā, veicot šo novērtēšanu, komiteja no ierosinātā kandidāta saņēma dzīves aprakstu;
               
            
                  E.
               
               
                  tā kā minētā komiteja 2018. gada 20. novembrī rīkoja ierosinātā kandidāta uzklausīšanu, kuras sākumā viņš sniedza paziņojumu un pēc tam atbildēja uz komitejas locekļu jautājumiem,
               
            
               
                  1.
               
               
                  apstiprina Eiropas Centrālās bankas priekšlikumu iecelt Andrea Enria par Eiropas Centrālās bankas Uzraudzības valdes priekšsēdētāju;
               
            
               
                  2.
               
               
                  uzdod priekšsēdētājam šo lēmumu nosūtīt Eiropadomei, Padomei un dalībvalstu valdībām.
               
            
         (1)  OV L 287, 29.10.2013., 63. lpp.
      
      
         (2)  OV L 320, 30.11.2013., 1. lpp.